उत्तर प्रदेश में कोरोना वायरस से 59 और लोगों की मौत, संक्रमण के 5325 नए मामले आए सामने
उत्तर प्रदेश में पिछले 24 घंटे के दौरान कोविड-19 संक्रमित 59 और लोगों की मौत होने के साथ ही मरने वालों का आंकड़ा 2926 हो गया। पिछले 24 घंटे के दौरान राज्य में कोविड-19 संक्रमण के 5325 नए मामले सामने आए हैं।
लखनऊ। उत्तर प्रदेश में पिछले 24 घंटे के दौरान कोविड-19 संक्रमित 59 और लोगों की मौत होने के साथ ही मरने वालों का आंकड़ा 2926 हो गया। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने रविवार (23 अगस्त) को यहां बताया कि 24 घंटे के दौरान प्रदेश में 59 और लोगों की मौत हो गई। उन्होंने बताया कि राज्य में इस संक्रमण से अब तक 2926 लोगों की मृत्यु हो चुकी है। उन्होंने बताया कि राज्य में इस संक्रमण से होने वाली मौतों का प्रतिशत 1.56 है। ISIS आतंकी यूसुफ की निशानदेही पर भारी मात्रा में विस्फोटक और फिदायीन जैकेट बरामदप्रसाद ने बताया कि पिछले 24 घंटे के दौरान राज्य में कोविड-19 संक्रमण के 5325 नए मामले सामने आए हैं। उन्होंने बताया कि प्रदेश में इस वक्त कोविड-19 के उपचाराधीन मामलों की संख्या 49242 है और अब तक 135613 संक्रमित लोग पूरी तरह ठीक हो कर घर जा चुके हैं। इस तरह लोगों के ठीक होने का प्रतिशत अब बढ़कर 72.21 हो गया है। पाकिस्तान ने पूर्व PM नवाज शरीफ को फरार घोषित किया, प्रत्यर्पण के लिए ब्रिटेन से संपर्क साधाप्रसाद ने बताया कि प्रदेश में शनिवार को सबसे ज्यादा 130445 नमूनों की जांच की गई। अब तक कुल 4551619 नमूनों की जांच की जा चुकी है। प्रयोगशालाओं को जिलों के द्वारा कल लगभग 40000 नमूने जांच के लिए भेजे गए। उन्होंने बताया कि प्रदेश में अब तक 62744 कोविड-19 हेल्प डेस्क स्थापित की जा चुकी हैं जिनके माध्यम से 672275 लक्षणत्मक व्यक्तियों की पहचान की गई है। प्रसाद ने बताया कि अगस्त के महीने में पॉजिटिविटी का प्रतिशत 4.9 प्रतिशत है। उन्होंने कहा, हम लगातार पांच के नीचे चल रहे हैं।मोर को अपने हाथ से खाना खिला रहे हैं पीएम मोदी, शेयर किया वीडियो